CELEX: 51997PC0265
Language: fi
Date: 1997-06-09
Title: Ehdotus neuvoston asetukseksi (EY) sukupuolikysymysten sisällyttämisestä kehitysyhteistyöhön

EUROOPAN YHTEISÖJEN KOMISSIO
                             Bryssel, 09.06.1997
                             KOM(97) 265 lopull.
                             97/0151 (SYN)
                 Ehdotus
    NEUVOSTON ASETUKSEKSI ŒY)
   sukupuolikysymysten sisällyttämisestä
           kehitysyhteistyöhön
           (komission esittämä)
 ---pagebreak---  ---pagebreak---                                         PERUSTELUT
Ehdotetulla asetuksella sukupuolikysymysten sisällyttämisestä kehitysyhteistyöhön
(budjettikohta B7-611) pyritään parantamaan yhteisön kehitysyhteistyön tehokkuutta ja
kestävyyttä helpottamalla sukupuolikysymysten asianmukaista huomioon ottamista ja
sisällyttämistä kehitysprosessiin.
Sukupuolikysymyksillä viitataan naisten ja miesten erilaiseen rooliin, vastuuseen ja
mahdollisuuksiin eri kulttuureissa ja yhteiskunnissa. Näiden erojen merkittävä vaikutus
kehitykselle tunnustetaan kansainvälisesti yhä useammin. Naisten taloudellinen ja
sosiaalinen panos on erittäin tärkeä kehitysmaissa, mutta rakenteelliset esteet rajoittavat
huomattavasti heidän mahdollisuuksiaan. Näihin esteisiin kuuluu sitkeä ja selkeä ero
naisten ja miesten välillä ravinnonsaannissa, lukutaidossa, koulutuksessa, taloudellisissa
mahdollisuuksissa sekä päätöksentekoon vaikuttamisessa, ja ne jarruttavat koko
yhteiskunnan kehitystä. Sukupuolten välisten erojen korjaamista ja naisten
vaikutusmahdollisuuksien lisäämistä pidetäänkin nyt elintärkeänä kehitykselle avun
tehokkuuden sekä sosiaalisen oikeudenmukaisuuden ja ihmisoikeuksien kunnioittamisen
kannalta.
Kehitystoimissa ei ole aikaisemmin onnistuttu näiden kysymysten käsittelyssä niin, että
sillä olisi ollut vaikutusta. Erityisesti on usein epäonnistuttu naisten eri taloudellisten ja
sosiaalisten roolien tarkassa huomioon ottamisessa hankkeiden toteutusalueilla, jolloin
hankkeiden suunnittelu on perustunut epätäydelliseen todellisuudenkuvaan eivätkä siihen
ole osallistuneet ne, joita asia eniten koskee. Tällainen lähestymistapa vähentää
tehokkuutta ja onnistumismahdollisuuksia politiikan, ohjelman ja hankkeen tasolla.
Tämän asetuksen perusteella toteuttavat toimenpiteet kuuluvat Euroopan unionista tehdyn
sopimuksen 130 u artiklan, jossa todetaan kestävä sosiaalinen ja taloudellinen kehitys
yhteisön kehitysyhteistyön tärkeimmiksi tavoitteiksi, soveltamisalaan. Ne liittyvät
erityisesti myös 130 u artiklassa korostettuun ihmisoikeuksien suojeluun ja köyhyyden
torjuntaan.
Lisäksi nämä toimenpiteet ovat osa yhteisön Nairobin tulevaisuudenstrategioiden (1985)
ja Yhdistyneiden Kansakuntien neljännen naisten maailmankonferenssin (Beijing, 1995)
sitoumusten seurantaa. Yhteisö oli täysivaltainen osallistuja konferenssissa ja sitä sitovat
Beijingin julistus ja toimintaohjelma. Neuvoston päätöslauselmassa sukupuolikysymysten
sisällyttämisestä kehitysyhteistyöhön todettiin, että sen suuntaviivoilla siirretään
Beijingissä tehdyt poliittiset sitoumukset käytännön kehitysyhteistyöhön. Tässä
luonnoksessa noudatetaan myös naisten ja miesten yhtäläisten mahdollisuuksien
sisällyttämisestä yhteisön politiikkaan ja toimintaan kaikilla aloilla annetussa komission
tiedonannossa (KOM (96) 67) ja 12 päivänä helmikuuta 1997 annetussa samanaiheisessa
yksiköiden välisessä alustavassa asiakirjassa määriteltyä "mainstreaming"-strategiaa.
                                                   4
 ---pagebreak---  Yhteisön tehtävänä on tämän perusteella toteuttaa kyseisen budjettikohdan osalta
tarvittavat toimenpiteet
 - sukupuolikysymysten täydellisen ja tehokkaan sisällyttämisen varmistamiseksi yhteisön
 kehitysyhteistyöhön politiikan, ohjelmien ja hankkeiden tasolla;
        oikein kohdennettujen, strategisten ja laaja-alaisten aloitteiden tekemisen
 helpottamiseksi yhteisön kehitysyhteistyössä sukupuolten välisten erojen pienentämiseksi
kehitysmaissa;
 - sukupuolikysymyksiä koskevan tiedostamisen ja voimavarojen lisäämisen tukemiseksi
kehitysmaissa.
Tällä budjettikohdalla ej ole tarkoitus rahoittaa toiminnallisia hankkeita naisten hyväksi.
 Sellaisella lähestymistavalla saatettaisiin sivuuttaa tämän aiheen tärkeys eikä sen vaikutus
olisi riittävän laaja. Lisäksi sillä olisi vain vähän vaikutusta laatuun ja tehokkuuteen
suurimmassa osassa kehitysyhteistyötoimia. Sen sijaan budjettikohdan tavoite on
strateginen ja kerrannaisvaikutteinen, sillä             pyrkimyksenä on sisällyttää sekä
sukupuolikysymykset että tarvittaessa laaja-alaiset erikoistoimet naisten ja miesten aseman
välisten erojen pienentämiseksi yhteisön kehitysyhteistyöhön. Tässä noudatetaan
päätöslauselmassa ja Beijingin toimintaohjelmassa etusijalle asetettua "mainstreaming"-
lähestymistapaa.
Edellä esitetyn saavuttamiseksi on korostettava enemmän sukupuoliulottuvuuden
sisällyttämistä makrotaloudelliseen päätöksentekoon sekä alakohtaisten politiikkojen ja
ohjelmien muotoiluun ja täytäntöönpanoon.
 Suunniteltuja toimenpiteitä ovat:
- korkeatasoisten teknisten neuvojen antaminen sukupuolikysymysten sisällyttämisestä
yhteisön kehitysyhteistyöpolitiikkoihin ja -strategioihin;
- korkeatasoisten teknisten neuvojen antaminen sukupuolikysymysten sisällyttämisestä
yhteisön ohjelmiin ja hankkeisiin niiden suunnittelu-, valmistelu-, toteuttamis-, seuranta- ja
arviointivaiheissa;
- menetelmien, menettelyjen, ohjeiden ja suuntaviivojen valmistelu ja kehittäminen
sukupuolikysymysten yhteisön kehitysyhteistyöhön sisällyttämisen tukemiseksi;
- tutkimus sukupuolikysymysten yksilöimiseksi ja kartoittamiseksi maantieteellisessä tai
alakohtaisessa yhteydessä;
- keskeisiin päätöksentekijöihin kohdistetut koulutus- ja valistustoimet             yhteisön
rahoittamassa kehitysyhteistyössä ja kehitysmaakumppaneissa;
- komission ja jäsenvaltioiden toimien yhteensovittamisen tukitoimet sukupuolikysymysten
kehitysyhteistyöhön sisällyttämisen parantamiseksi;
- aihekohtainen seuranta ja arviointi;
- hankkeet institutionaalisen ja toiminnallisen kyvyn parantamiseksi sukupuolikysymysten
käsittelemisessä kehitysmaissa;
                                                      4-^
 ---pagebreak--- - kehitysmaiden kansallisten sukupuolikysymyksistä ja naisasioista vastaavien koneistojen
kerrannaisvaikutteisen roolin vahvistaminen;
- kumppanimaiden kannustaminen ja tukeminen nykyisen politiikan sekä hallinnollisten ja
lainsäädännöllisten puitteiden tarkistamisessa sukupuolikysymykset huomioonottavalla
tavalla;
- kehitysmaiden tukeminen Beijingin toimintaohjelman täytäntöönpanoa koskevien
kansallisten suunnitelmien laatimisessa, seurannassa ja valvonnassa;
- kehitysmaiden valtiosta riippumattomien järjestöjen ja kansalaisyhteiskunnan
verkostumisen ja institutionaalisten voimavarojen tukeminen, jotta ne voivat tehokkaasti
painostaa hallitusta panemaan täytäntöön Beijingin toimintaohjelman mukaisia sitoumuksia
ja kehittää omia ohjelmiaan hallituksen pyrkimysten täydentämiseksi.
Kutakin aluetta varten kehitetään erityinen strategia toimien räätälöimiseksi
mahdollisimman pitkälle välittömän alueellisen tärkeysjärjestyksen mukaisiksi.
Jokaisen varainhoitovuoden lopussa komissio toimittaa parlamentille ja neuvostolle
kertomuksen, jossa luetellaan toteutetut toimenpiteet ja arvioidaan niiden tuloksia.
Yhteisön toimien laajuus ja merkittävyys kehitysyhteistyön alalla edellyttää yhteisöltä
aloitteita sen varmistamiseksi, että se panee täytäntöön Beijingissä tekemänsä
sitoumukset, jotka täydentävät jäsenvaltioiden sitoumuksia.
                                               AÄ
 ---pagebreak---                                         Ehdotus:
                         NEUVOSTON ASETUS (EY) N:o
                                        annettu
              sukupuolikysymysten sisällyttämisestä kehitysyhteistyöhön
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 130 w
artiklan,
ottaa huomioon komission ehdotuksen,
toimii perustamissopimuksen 189 c artiklassa määrätyn menettelyn mukaisesti,
 ---pagebreak---  sekä katsoo, että
naisten taloudellisen ja sosiaalisen roolin tärkeys kehitysmaissa on johtanut siihen, että
kansainvälisesti yhä useammin tunnustetaan heidän täyden, syrjimättömän osallistumisensa
olevan välttämätöntä kestävälle ja tehokkaalle kehitykselle,
naisten panos kehitykseen syntyy tällä hetkellä olosuhteissa, joissa suuret naisia koskevat
esteet rajoittavat heidän työnsä tuloksia ja vähentävät niiden hyötyä koko yhteiskunnalle,
näihin esteisiin kuuluu sitkeä ja selvä ero naisten ja miesten välillä peruspalveluiden
saatavuudessa,      taloudellisten   voimavarojen      hallinnassa   ja    päätöksentekoon
osallistumisessa,
kehitystoimissa on usein epäonnistuttu naisten ja miesten aseman, roolien,
mahdollisuuksien ja tärkeysjärjestysten erojen käsittelemisessä oikealla tavalla, mikä on
vähentänyt niiden yleistä onnistuneisuutta,
sukupuolten välisen epätasa-arvon poistaminen ja naisten vaikutusmahdollisuuksien
lisääminen       on      olennaista     sosiaalisen     oikeudenmukaisuuden,        ihmisten
vaikutusmahdollisuuksien ja kehityspyrkimysten tehokkuuden kannalta,
kehitysyhteistyössä on edistettävä tähän liittyviä muutoksia asenteissa, rakenteissa ja
mekanismeissa poliittisella ja taloudellisella sekä lainsäädännön, yhteisöjen ja
kotitalouksien tasolla,
nyt tunnustetaan, että vaikka erityiset toimet naisten roolin vahvistamiseksi kehityksessä
ovat edelleen välttämättömiä, toiminta on laajennettava kattamaan miesten ja naisten
roolit, vastuu, tarpeet, voimavarojen käyttömahdollisuudet ja mahdollisuudet osallistua
päätöksentekoon sekä niiden väliset suhteet eli asiakokonaisuus, jota kutsutaan
sukupuolikysymyksiksi,
kehitystoimien tehokkuus edellyttää, että niihin sisällytetään järjestelmällisesti
sukupuolikohtainen erittely kehityspolitiikkojen ja -toimien suunnittelussa, toteutuksessa
ja arvioinnissa,
edellä mainittu erittely määritellään tarkemmin 18 päivänä syyskuuta 1995 annetussa
komission tiedonannossa neuvostolle ja Euroopan parlamentille sukupuolikysymysten
integroimisesta kehitysyhteistyöhön1, ja neuvosto on vahvistanut sen jäljempänä
mainitussa päätöslauselmassa,
    KOM (95) 423
 ---pagebreak--- neuvosto on korostanut useissa päätelmissä vuosina 1982» 1983 naisten roolin tärkeyttä
kehityksessä,
yhteisö ja sen jäsenvaltiot ovat allekirjoittaneet Nairobin tulevaisuudenstrategiat vuonna
 1985 ja Beijingissä vuonna 1995 pidetyn neljännen naisten maailmankonferenssin
julistuksen ja toimintaohjelman, joissa korostetaan tarvetta toimia sukupuolten välisen
tasa-arvon maailmanlaajuisia esteitä vastaan ja varmistaa, että sukupuolinäkökohdat
näkyvät kaikissa politiikoissa ja ohjelmissa,
Yhdistyneiden Kansakuntien vuonna 1979 antamassa julistuksessa kaikkinaisen naisten
 syrjinnän poistamisesta pidetään naisten syrjintää kehityksen esteenä, jonka sopimuspuolet
 sopivat poistavansa käyttämällä kaikkia tarkoituksenmukaisia keinoja, ja Yhdistyneiden
Kansakuntien vuonna 1986 antamassa julistuksessa oikeudesta kehitykseen korostetaan
 kaikkien ihmisten oikeutta osallistua ja vaikuttaa kehitykseen sekä tarvetta toteuttaa
tehokkaita toimenpiteitä sen varmistamiseksi, että naisilla on aktiivinen rooli kehityksessä,
Euroopan parlamentti on korostanut useissa päätöslauselmissa ja erityisesti 14 päivänä
toukokuuta 1992 annetussa naisten asemaa kehitysmaissa koskevassa päätöslauselmassa2
ja 15 päivänä kesäkuuta 1995 annetussa neljättä naisten maailmankonferenssia Beijingissä
 koskevassa päätöslauselmassa3 tarvetta sisällyttää asianmukaisen huomion kiinnittäminen
 naisten rooliin ja tärkeysjärjestykseen yhteisön kehitysyhteistyöhön sekä tarvetta toteuttaa
 riittävät toimenpiteet Beijingin konferenssin päätelmien aktiivisen täytäntöönpanon
 varmistamiseksi,
 neuvoston ja jäsenvaltioiden hallitusten edustajien 20 päivänä joulukuuta 1995 antamassa
 päätöslauselmassa vahvistetaan komission samansisältöinen tiedonanto ja edellytetään
 sukupuolikysymysten täydellistä yhdentämistä kehitysyhteistyöhön sekä komission ja
jäsenvaltioiden toiminnan yhteensovittamista tällä alalla sekä esitetään suuntaviivat
 Beijingissä tehtyjen poliittisten sitoumusten täytäntöönpanemiseksi kehitysyhteistyössä,
 tämä lähestymistapa on vahvistettu uudestaan 22 päivänä marraskuuta 1996 annetussa
 neuvoston ja jäsenvaltioiden päätöslauselma inhimillisestä ja sosiaalisesta kehityksestä,
 näiden asioiden tunnustetun tärkeyden vuoksi kehityksen tehokkuuden kannalta on
 aiheellista ryhtyä erityisiin toimiin, joilla pyritään varmistamaan riittävän huomion
 kiinnittäminen sukupuolikysymyksiin kaikissa yhteisön tärkeimmissä rahoitusvälineissä,
joiden toiminnassa olisi otettava entistä enemmän vastuuta näistä keskeisistä
 kysymyksistä,
 2
      A3-0146/92
 3
      A4-0142/95
 ---pagebreak--- tehokkaimpana lähestymistapana pidetään strategisia ja tarkkaan kohdennettuja
tiedostamisen lisäämiseen tähtääviä aloitteita, joilla voidaan saavuttaa merkittävä
kerrannaisvaikutus, sen sijaan että rahoitettaisiin pieniä toiminnallisia hankkeita,
yhteisön toiminnan laajuus ja merkittävyys kehitysyhteistyössä edellyttää yhteisön
aloitteita sen varmistamiseksi, että yhteisö panee täytäntöön Beijingissä tekemänsä
sitoumukset, jotka täydentävät jäsenvaltioiden tekemiä sitoumuksia,
olisi toteutettava toimenpiteitä tässä asetuksessa tarkoitettujen toimien rahoittamiseksi, ja
olisi päätettävä yksityiskohtaisista täytäntöönpanoa koskevista säännöistä ja erityisesti
toimintamuodosta, avunsaajista sekä päätöksentekomenettelyistä,
ON ANTANUT TÄMÄN ASETUKSEN:
                                            1 artikla
 1. Yhteisö antaa rahallista apua ja teknistä asiantuntemusta tukeakseen
sukupuolinäkökulman tehokasta sisällyttämistä yhteisön eri kehitysyhteistyöpolitiikkoihin
ja -toimiin.
2. Tämän asetuksen mukaisesti annettava apu täydentää ja vahvistaa muiden
kehitysyhteistyövälineiden perusteella annettavaa apua, jolla pyritään ottamaan
sukupuolinäkökohdat täydellisesti huomioon yhteisön politiikoissa ja toimissa.
 ---pagebreak---  3. Tässä asetuksessa 'sukupuolikysymyksiä' ja vastaavilla ilmauksilla tarkoitetaan naisten
 ja miesten erilaisia ja toisistaan riippuvaisia, kehitykseen liittyviä rooleja, vastuuta ja
 mahdollisuuksia, jotka ovat kulttuurisidonnaisia ja sosiaalisesti muovautuneita ja jotka
 voivat vaihdella eri aikoina muun muassa poliittisten toimien tuloksena.
                                             2 artikla
  1. Tämän asetuksen mukaisesti toteutettavien toimien keskeiset tavoitteet ovat seuraavat:
 (a) sukupuolikohtaisen erittelyn yleisen käyttöönoton ja                     sukupuolitietoisen
 lähestymistavan käyttöönoton tukeminen yhteisön kehitysyhteistyöpolitiikkojen ja -toimien
 suunnittelussa ja toteuttamisessa ylä-, keski- ja alatasolla sekä niiden seurannassa ja
 arvioinnissa;
 (b) tärkeimpiä sukupuolten välisiä eroja koskevien toimien riittävän laaja-alainen yhteisön
 kehitysyhteistyöhön sisällyttämisen tukeminen ja helpottaminen;
 (c) julkisten ja yksityisten voimavarojen kehittäminen ja edistäminen kehitysmaissa, jotka
 voivat     ottaa vastuun ja tehdä aloitteen                 sukupuoliulottuvuuden       yleisestä
 käyttöönottamisesta kehityspyrkimyksissä.
 2. Rahoitettavia toimia voivat olla:
 - sukupuolikysymysten sisällyttämistä kehitystoimiin erityisesti makrotasolla                  ja
 alakohtaisesti koskevien teknisten neuvojen antaminen ja sisällyttämisen tukeminen;
 - tutkimus ja muut toimet, joilla pyritään sisällyttämään sukupuolikohtaiset vaikutukset
 erittelyihin, politiikkoihin sekä maa- ja alakohtaisiin strategioihin;
 - järjestelmät sukupuolikysymyksiä liittyvien institutionaalisten ja toiminnallisten
 voimavarojen lisäämiseksi kehitysmaissa kansallisella, alueellisella ja paikallisella tasolla;
 - sukupuolen mukaan eriteltyjen keskeisten tietojen keräämisen ja jakamisen tukeminen;
 - menetelmien, suuntaviivojen, ohjeiden, menettelyjen, mittareiden ja muiden sellaisten
 toiminnallisten välineiden kehittäminen, joilla pyritään edistämään sukupuolikysymysten
 sisällyttämistä kehitystoimiin;
 - teemakohtainen seuranta ja arviointi;
 - keskeisten päätöksentekijöiden koulutus ja tiedostamisen lisääminen;
- kehitysmaiden kansallisten Beijingin konferenssin toimintaohjelman toteuttamista
koskevien suunnitelmien laatimisen ja seurannan tukeminen;
- voimavarojen ja teknisen avun antaminen kehitysmaille palkattoman työn mittaamisessa
ja arvottamisessa bruttokansantuotteeseen sisällyttämistä varten tai sen esittämiseksi
rinnakkaisessa tilinpidossa         vuonna      1993       annetun      YK: n   kansantalouden
tilinpitojärjestelmän (SNA) mukaisesti;
 ---pagebreak--- - jäsenvaltioiden kanssa yhteensovitetut toimet sukupuolikysymysten sisällyttämiseksi
kehitysyhteistyöhön.
3. Erityistä huomiota kiinnitetään kehitysyhteistyössä sukupuolikysymyksiä herkkiin
aloihin, joita ovat hätätoimet ja kriisitilanteet, ihmisoikeudet ja kansanvaltaistaminen,
makrotaloudellinen erittely, lisääntymisterveys sekä seksuaalisuuteen ja lisääntymiseen
liittyvät oikeudet.
                                              3 artikla
Tämän asetuksen perusteella toteutettavien toimien edunsaajoja voivat olla viranomaiset ja
valtion laitokset, hajautetut yksiköt, alueelliset elimet, yliopistot ja tutkimuskeskukset,
perinteiset ja paikalliset yhteisöt, ammattiliitot, osuuskunnat, valtiosta riippumattomat
järjestöt ja paikallisväestöä, erityisesti naisia, edustavat järjestöt.
Erityistä huomiota kiinnitetään paikallisiin rakenteisiin, joilla voi olla osuutta paikallisten
voimavarojen vahvistamisessa sukupuolikysymyksissä.
                                              4 artikla
 1. Edellä 2 artiklassa tarkoitetuissa toimissa käytettäviä välineitä ovat tutkimukset,
tekninen apu, koulutus tai muut palvelut, tavaratoimitukset ja työsuoritukset sekä
tilintarkastukset ja arviointi- ja seurantakäynnit.
 2. Yhteisön rahoituksella voidaan kiinteän omaisuuden hankintaa lukuun ottamatta kattaa
 sekä investointikustannuksia että juoksevia menoja (mukaan lukien hallinto-, ylläpito- ja
toimintakustannukset), koska hankkeessa on pyrittävä mahdollisuuksien mukaan
 keskipitkän ajan kestoon.
Koulutus- ja tutkimusohjelmia lukuun ottamatta toimintakustannuksia voidaan kuitenkin
 rahoittaa yleensä ainoastaan alkuvaiheessa ja alenevasti.
 3. Edellä 3 artiklassa mainituilta kumppaneilta pyritään saamaan rahoitusta. Rahoitusta
pyydetään niiden varojen sekä toimien ominaisluonteen mukaisesti.
 ---pagebreak--- 4. Voidaan pyrkiä löytämään mahdollisuuksia yhteisrahoituksen muiden avunantajien ja
erityisesti jäsenvaltioiden ja kansainvälisten järjestöjen kanssa.
5. Tarvittavat toimenpiteet toteutetaan sen esille tuomiseksi, että tämän asetuksen
mukaisesti annettu apu on yhteisön apua.
6. Perustamissopimuksessa asetettujen yhdenmukaisuuden ja täydentävyyden tavoitteiden
saavuttamiseksi ja näiden toimien mahdollisimman suuren tehokkuuden varmistamiseksi
komissio toteuttaa tarvittavan yhteensovittamisen erityisesti:
(a) ottamalla käyttöön rahoitettuja tai niitä toimia, joiden rahoittamista yhteisö tai
jäsenvaltiot harkitsevat, koskeva järjestelmällinen tietojen vaihdon ja erittelyn järjestelmä;
(b) sovittamalla toimet yhteen niiden toteuttamispaikalla avunsaajamaissa olevien
komission ja jäsenvaltioiden edustajien välisten säännöllisten kokousten ja tietojen vaihdon
avulla.
7. Mahdollisimman suuren vaikutuksen aikaansaamiseksi maailmanlaajuisesti ja
kansallisella tasolla komissio tekee yhdessä jäsenvaltioiden kanssa tarvittavia aloitteita
asianmukaisen yhteensovittamisen ja läheisen yhteistyön varmistamiseksi avunsaajamaiden,
rahoittajien ja muiden kansainvälisten alan toimijoiden, erityisesti Yhdistyneiden
Kansakuntien järjestelmään kuuluvien toimijoiden, kanssa.
                                            5 artikla
Tämän asetuksen mukainen rahoitus annetaan avustuksina.
 ---pagebreak---                                            6 artikla
1. Komission tehtävänä on tässä asetuksessa tarkoitettujen toimien arviointi, niistä
päättäminen ja niiden hallinnointi voimassaolevia budjettimenettelyjä ja muita, erityisesti
yhteisön yleiseen talousarvioon sovellettavassa varainhoitoasetuksessa säädettyjä,
menettelyjä noudattaen.
2. Tämän asetuksen mukaiset sellaisia toimia koskevat päätökset, joiden rahoitus ylittää
kaksi miljoonaa ecua toimelta, on tehtävä 7 artiklassa säädettyä menettelyä noudattaen.
3. Komissiolla on oikeus hyväksyä 7 artiklassa tarkoitetun komitean lausuntoa pyytämättä
sellaiset lisäsitoumukset, jotka tarvitaan näiden toimien yhteydessä tapahtuvien tai jo
kirjattujen kustannusten ylitysten kattamiseen edellyttäen, että ylitys tai lisätarve on
enintään       20     prosenttia     alkuperäisestä      rahoituspäätöksellä       vahvistetusta
maksusitoumuksesta.
4. Jokaisessa tämän asetuksen mukaisesti tehdyssä yleissopimuksessa tai
rahoitussopimuksessa        määrätään      erityisesti,   että    komissio       ja    yhteisön
tilintarkastustuomioistuin voivat tehdä tarkastuskäyntejä paikalle komission vahvistamia
tavanomaisia menettelyjä noudattaen voimassa olevien, erityisesti yhteisön yleiseen
talousarvioon sovellettavan varainhoitoasetuksen, säännösten mukaisesti.
5. Siltä osin kuin toimet toteutetaan yhteisön ja vastaanottajamaan rahoitussopimuksina,
niissä määrätään, että yhteisö ei rahoita verojen, tullien ja muiden maksujen maksua.
6. Tarjouskilpailuihin ja julkisiin hankintoihin osallistuminen on yhtäläisin ehdoin avoinna
kaikille jäsenvaltioiden ja vastaanottajamaiden luonnollisille henkilöille ja oikeushenkilöille.
Osallistuminen voidaan laajentaa koskemaan muita kehitysmaita.
7. Tavaratoimitusten on oltava peräisin jäsenvaltioista, vastaanottajamaasta tai muista
kehitysmaista. Olosuhteista riippuen poikkeustapauksissa hankinnat voivat olla peräisin
muista maista.
8. Erityistä huomiota kiinnitetään
- kustannustehokkuuden ja kestävien vaikutusten tavoitteluun hankesuunnittelussa,
- tavoitteen ja sen toteutumisen mittareiden selkeään määrittelyyn ja seurantaan kaikissa
hankkeissa.
 ---pagebreak---                                             7 artikla
1. Komissiota avustaa neuvoa-antava komitea, joka muodostuu jäsenvaltioiden edustajista ja
   jonka puheenjohtajana on komission edustaja:
a) Afrikan, Karibian ja Tyynenmeren maiden osalta yhteisön tuen rahoituksesta ja
    hallinnoinnista neljännen Lomén yleissopimuksen yhteydessä neuvostossa kokoontuneiden
   jäsenvaltioiden edustajien 16 päivänä heinäkuuta 1990 hyväksymän sisäisen sopimuksen
   N:o 91/401/ETY 21 artiklalla perustettu EKR-komitea;
b) Välimeren alueen maiden osalta 29 päivänä kesäkuuta 1992 annetun neuvoston asetuksen
   (ETY) N:o 1762/92 6 artiklalla perustettu MED-komitea;
c) Latinalaisen Amerikan ja Aasian maiden osalta 25 päivänä helmikuuta 1992 annetun
   neuvoston asetuksen (ETY) N:o 443/92 15 artiklalla perustettu ALA-komitea.
2. Komission edustaja tekee komitealle ehdotuksen tarvittavista toimenpiteistä. Komitea
   antaa tarvittaessa äänestettyään lausuntonsa ehdotuksesta määräajassa, jonka
   puheenjohtaja voi asettaa asian kiireellisyyden mukaan.
   Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen
   kanta merkitään pöytäkirjaan.
   Komission on, niin suurelta osin kuin mahdollista, otettava huomioon komitean lausunto.
    Sen on ilmoitettava komitealle, millä tavoin lausunto on otettu huomioon.
                                            8 artikla
   Komission edustajan esittämien, seuraavana vuonna toteutettavia toimia koskevien yleisten
   suuntaviivojen perusteella keskustellaan kerran vuodessa 7 artiklan 1 kohdassa
   tarkoitettujen komiteoiden yhteisessä kokouksessa.
                                               10
 ---pagebreak---                                             9 artikla
1. Kunkin varainhoitovuoden päätyttyä komissio antaa tämän asetuksen mukaisesti
     rahoitetuista toimista sukupuolikysymysten yhdentämiseksi yhteisön kehitysyhteistyöhön ja
     näiden toimien tuloksista Euroopan parlamentille ja neuvostolle vuosikertomuksen, johon
     sisältyy:
- tiivistelmä varainhoitovuoden aikana tämän asetuksen perusteella rahoitetuista muista
     toimista,
- hankeluettelo, jossa mainitaan toteuttamiskumppaneiden nimet ja yhteisön rahoittamien
     toimintakustannusten osuus, ja
- luvuin esitetty arvio tämän asetuksen täytäntöönpanosta kyseisenä varainhoitovuonna.
2. Komissio arvioi säännöllisesti yhteisön rahoittamia toimia selvittääkseen, onko näissä
toimissa tarkoitetut tavoitteet saavutettu, ja laatiakseen suuntaviivoja tulevaisuudessa
toteutettavien toimien tehostamiseksi. Komissio antaa 7 artiklassa tarkoitetulle komitealle
tiivistelmän tehdyistä arvioinneista, joita tämä voi tarvittaessa tarkastella. Jäsenvaltiot
voivat pyynnöstä tutustua arviointikertomuksiin.
3. Komission yksiköt, mukaan lukien komission edustustot vastaanottajamaissa,
julkaisevat hankkeiden valintaa koskevat suuntaviivat ja perusteet sisältävän
rahoitusoppaan ja antavat sen tiedoksi asianomaisille osapuolille.
                                            10 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan
yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä,
                                                                          Neuvoston puolesta
                                                                               Puheenjohtaja
                                                n
 ---pagebreak---                                RAHOITUSSELVITYS
                     Kohta B7-611: Naisten asema kehityksessä
1. TOIMENPITEEN NIMI
   Sukupuolikysymysten          sisällyttäminen      kehitysyhteistyöhön.      (Seuraavan
   talousarvioehdotuksen yhteydessä olisi ehdotettava, että budjettikohdan B7-611
   nimeksi vaihdettaisiin toimenpiteen nimen mukaisesti "Sukupuolikysymysten
   sisällyttäminen kehitysyhteistyöhön".)
2  BUDJETTIKOHTA
   B7-611
3   OIKEUSPERUSTA
   Ehdotus       neuvoston      asetukseksi      sukupuolikysymysten      sisällyttämisestä
   kehitysyhteistyöhön
4  TOIMENPITEEN KUVAUS
   4.1 Toimenpiteen yleistavoite
   Tämän budjettikohdan määrärahoilla on tarkoitus rahoittaa toimenpiteitä, joilla
   pyritään sisällyttämään sukupuolikysymykset kehitysyhteistyöhön ja edistämään
   naisten täydellistä tasa-arvoista osallistumista kehitysprosessiin. Tämä näkökohta on
   osa kestävän taloudellisen ja sosiaalisen kehityksen edistämistä kehitysmaissa. Siihen
   liittyy uusien menetelmien ja politiikkojen                 alulle paneminen       sekä
   kerrannaisvaikutuksen        aikaansaaminen       koko       yhteisön     rahoittamassa
   kehitysyhteistyössä.
   Kuten neuvosto ja parlamentti ovat jo useammassa yhteydessä korostaneet,
   sukupuolikysymysten sisällyttämistä kehitysprosessiin pidetään tärkeänä. Tämä
   merkitsee naisten osallistumisen edistämistä ja naisten tunnustamista aktiivisessa
   roolissaan täysivaltaisiksi kumppaneiksi kaikissa kehitystoimissa suunnittelusta
   arviointiin (mainstreaming).
   Komission on lisäksi neljännen naisten maailmankonferenssin (Beijing 1995)
   täysivaltaisena osallistujana huolehdittava sen tulosten seurannasta ja
   täytäntöönpanosta komission omissa kehitystoimissa 20 päivänä joulukuuta 1995
   annetun päätöslauselman mukaisesti.
                                             AL
 ---pagebreak---   Tämä tavoite sekä 20 päivänä joulukuuta 1995 annetun päätöslauselman
  täytäntöönpano edellyttävät läheisempää yhteensovittamista jäsenvaltioiden kanssa
  Euroopan unionista tehdyn sopimuksen 130 u, 130 x ja 130 y artiklan mukaisesti.
  Lisäksi komissiota on pyydetty OECD:n kehitysapukomiteassa osallistumaan useisiin
  seurantatutkimuksiin         naisten     osallistumista      kehitykseen      koskevien
  kehitysapukomitean johtavien periaatteiden soveltamisesta.
  Suunniteltuja toimenpiteitä ovat:
  - yhteisön          rahoittamien      kehitysohjelmien       päätöksentekijöiden      ja
     hallintovirkamiesten koulutus- ja valistustoimet yhteisön toimipaikassa ja
     kehitysmaissa (kurssit, ohjeet, soveltuva tekninen apu, tutkimus, selvitykset);
  - toimet, joilla pyritään edistämään sukupuolikysymysten sisällyttämistä yhteisön
     kehitysmaissa rahoittamien hankkeiden ja ohjelmien suunnittelu-, ohjelmointi-,
     rahoitus-, toteuttamis-, seuranta- ja/tai arviointivaiheessa;
  - strategiset toimet, joilla pyritään valistamaan kehitysmaiden päätöksentekijöitä ja
     vaikuttamaan niiden kansalliseen ja alueelliseen päätöksentekoon niin, että siinä
     otettaisiin paremmin huomioon naisten erityistarpeet kehitysprosessissa;
  - toimet sukupuolikysymysten yhteensovittamiseksi jäsenvaltioiden kanssa;
  - toimet, joilla pyritään edistämään sukupuolesta johtuvia eroja kehitysmaissa
     pienentämään pyrkivien toimien sisällyttämistä yhteisön rahoittamiin hankkeisiin ja
     ohjelmiin
  4.2 Toimenpiteen kesto ja sen uudistamista koskevat yksityiskohtaiset säännöt
  Kyseinen politiikka on luonteeltaan jatkuvaa. Yksittäiset toimenpiteet ovat vuoden
  mittaisia ja niitä voidaan jatkaa tämän asetuksen hyväksymiseen saakka.
5 MENOJEN JA TULOJEN LUOKITUS
  Ei pakollinen /jaksotetut määrärahat
                                                    U
 ---pagebreak---      MENO-/TULOLAJI
     Tuki, jolla voidaan kattaa kulut kokonaan. Tästä huolimatta
     - pyritään järjestelmällisesti       saamaan    hankkeiden   edunsaajat   osallistumaan
         rahoitukseen;
     - selvitetään mahdollisuudet yhteisrahoitukseen jäsenvaltioiden sekä monenvälisten,
         alueellisten ja muiden järjestöjen kanssa.
     TALOUDELLISET VAIKUTUKSET
     7.1 Toimenpiteen kokonaiskustannusten laskentatapa
     Kustannukset muodostuvat ensinnäkin erittäin pätevien sukupuolikysymysten ja
     kehityksen asiantuntijoiden palkoista ja matkakustannuksista, kun he matkustavat
      kehitysmaihin työskentelemään viranomaisten, yhteisön edustustojen ja hankkeiden
     työntekijöiden kanssa sukupuolikohtaisen analyysin sisällyttämiseksi niiden
     toimintaan.
     Näiden kulujen lisäksi tulevat kustannukset, jotka muodostuvat koulutus- tai
      tiedotustilaisuuksista kehityshankkeista/-ohjelmista vastaaville yhteisön henkilöstölle
     ja/tai kehitysmaiden päättäjille heidän taitotietonsa kohentamiseksi naisten ja miesten
      roolien ja tarpeiden huomioon ottamiseksi ja tämän ulottuvuuden sisällyttämiseksi
      kaikkiin hankkeisiin ja niiden osiin.
      Varaudutaan myös kustannuksiin tutkimusta, koulutusohjeita, kertomuksia ja muita
     julkaisuja varten, joiden tavoitteena on tiedottaa henkilöstölle naisten erityistarpeista
     ja heidän tärkeysjärjestyksestään ALA- ja AKT-maissa sekä Välimeren seudun
      maissa.
     Lisäksi varaudutaan kustannuksiin, jotka liittyvät aihekohtaisiin tutkimuksiin ja
      seurantaan, joita voidaan tarvita läheisemmässä yhteensovittamisessa jäsenvaltioiden
     ja OECD: n/kehity sapukomitean kanssa, sekä sellaisten strategisten toimenpiteiden ja
      hankkeiden kustannuksiin, joilla pyritään saamaan kehitysmaiden päätöksentekijät
      ottamaan paremmin huomioon naisten erityistarpeet.
      7.2 Kustannusten jakautuminen toimenpiteen osatekijöiden mukaan
      Kyseeseen tulevien maantieteellisten alueiden kesken pyritään tasaiseen jakaumaan,
     joka voi vaihdella tarpeen ja/tai tärkeysjärjestyksen mukaan.
H                       JAKAUTUMINEN                "I       1997      H         Î998          Ï
 Tekninen apu                                                 1,6                  1,6
 Koulutus                                                     0,8                  0,8
 Hankkeet                                                     2,0                 2,0
 Tutkimus                                                     0,6                  0,6
                                                    Ax\
 ---pagebreak---        7.3 Alustava jakautuminen aiheittain vuonna 1997
                                   AIHEET                                    I PROSENTTIA I
  Menettelyj en j a välineiden kehittäminen                                           10
  "Mainstreaming" hankeen eri vaiheissa                                               20
  "Mainstreaming" politiikoissa ja strategioissa                                      20
  Alakohtainen ja/tai maantieteellinen tutkimus                                       10
  Kehitysmaiden päätöksentekijöiden tiedon lisääminen                                 20
  Kehitysmaiden omien voimavarojen vahvistaminen                                      20
       7.4 Maksusitoumusmäärärahojen alustava aikataulu (miljoonaa ecua)
                                  1997                 Alustava talousarvioesitys 1998
!
  B7-611                            5                                   5
  8    PETOSTENVASTAISET SÄÄNNÖT
       Komission virkamiesten riippumattomien asiantuntijoiden avustuksella tekemät
       tekniset tarkastukset.
       Komission yksiköt huolehtivat ennen maksua tukien tai suoritusten vastaanottamisen
       tarkastuksista ja tilatuista alustavista selvityksistä, toteutettavuustutkimuksista ja
       arvioinneista ottaen huomioon sopimuksista johtuvat velvoitteet sekä
       taloudellisuuden ja moitteettoman varainhoidon ja yleisen hallinnon periaatteet.
       Kaikkiin komission ja maksujen edunsaajien sopimuksiin sisällytään petostentorjuntaa
       koskevat määräykset (valvonta, kertomusten antaminen ym).
  9     KUSTANNUSTEHOKKUUSANALYYSI
       9.1 Määrälliset erityistavoitteet ja kohderyhmä
       - Erityistavoitteet:
       Nämä toimenpiteet sijoittuvat yleisemmin kestävän kehityksen tavoitteeseen, jossa
       naisten rooli on keskeinen taloudellisessa, poliittisessa ja sosiaalisessa toiminnassa.
                                                      •'ii
 ---pagebreak--- Tuen antaminen julkishallinnon organisaatioille ja yhteisön toimielimille
päätöksenteossa sukupuolikysymysten sisällyttämisestä kehitysyhteistyöpolitiikkoihin
ja -ohjelmiin. Tämän tuen muotoja ovat strategisten suuntaviivojen, menettelyjen ja
työvälineiden kehittäminen, korkeatasoisen teknisen avun antaminen, koulutus- ja
valistustoimet yhteisön toimipaikassa sekä yhteisön edustustojen ja paikallisten
 kumppaneiden tasolla kehitysmaissa ja tuki erityisille strategisille toimille, erityisesti
 sellaisille, joilla pyritään parantamaan kehitysmaiden omaa kykyä sisällyttää
 sukupuolikysymykset kehitykseen.
- Kohderyhmä:
Kerrannaisvaikutusten aikaansaamiseksi kaksi huomioitavaa kohderyhmää ovat
 kehityspolitiikkojen ja -ohjelmien suunnittelijat ja hallintovirkamiehet kehitysmaissa
 sekä komissiossa.
Näiden kohderyhmien kautta toiminta kohdistuu kehitysmaiden koko naisväestöön ja
 paikallisiin väestöryhmiin.
9.2 Toimenpiteiden perustelut
- Yhteisön taloudellisen toiminnan tarpeellisuus
Kyseessä on sellaisen uuden kehitysapua koskevan näkökohdan huomioon ottaminen,
jolla voidaan parantaa yhteisön koko kehitysyhteistyön laatua ja pitkäjänteisyyttä.
 Sukupuolikysymyksiä koskevasta lähestymistavasta tähän mennessä saatu kokemus
velvoittaa keskittämään pyrkimykset tällaiseen toimintaan.
Budjettikohta B7-6110 (entinen B7-5051 ja B7-5052) otettiin käyttöön vuonna 1992
Euroopan parlamentin aloitteesta. Parlamentti ja neuvosto ovat muistuttaneet
 lukuisissa päätöslauselmissa ja viimeksi 20 päivänä tammikuuta 1995 annetussa
päätöslauselmassa       tarpeesta   sisällyttää    naiset    ja    sukupuolikysymykset
 kehitysyhteistyöhön. Päätöslauselmassa korostetaan erityisesti tarvetta myöntää
riittävä rahoitus strategiselle ja kerrannaisvaikutteiselle lähestymistavalle, joka
kohdistuu erityisesti politiikkojen ja menettelyjen, koulutuksen, tutkimuksen,
 seurannan ja arvioinnin kehittämiseen.
"Horizon 2000" -aloitteen ja 20 päivänä joulukuuta 1995 annetun päätöslauselman
 seurannan yhteydessä yhteisöä pyydettiin myös yhteensovittamaan paremmin
yhteisön ja jäsenvaltioiden toimet sukupuolikysymysten sisällyttämiseksi kehitykseen.
Tällä pyritään parantamaan yhteisön ja jäsenvaltioiden rahoittamien toimenpiteiden
johdonmukaisuutta ja täydentävyyttä.
                                                -16
 ---pagebreak--- Komissio      tarvitsee    ehdotettujen toimenpiteiden         toteuttamiseksi      sopivan
rahoitusvälineen. Sellainen on tämä budjettikohta, jonka vuoden 1997 viiden
miljoonan ecun määrän tavoitteena ei kuitenkaan 20 päivänä joulukuuta 1995
annetun päätöslauselman mukaisesti ole käytännön kehityshankkeiden toteuttaminen
naisten hyväksi, koska se edellyttäisi suurempia varoja ("mainstreaming"-periaate).
Yhdistetyillä toimilla suunnittelijoiden ja hallintovirkamiesten kykyjen parantamiseksi
pyritään mahdollisimman suuriin kerrannaisvaikutuksiin.
* Edut verrattuna vaihtoehtoisiin toimenpiteisiin
Strategiset     tiedostamisen     lisäämistoimet,     joilla    pyritään    sisällyttämään
sukupuolikysymykset kehitystoimiin kautta linjan, katsotaan tehokkaammiksi kuin
pienten ja vaikutuksiltaan usein vähäisten naisia koskevien toimenpiteiden lisääminen.
* Muiden vastaavanlaisten yhteisön tasolla tai kansallisella tasolla mahdollisesti
suoritettavien toimien analysointi
Joidenkin jäsenvaltioiden politiikka tällä alalla on erittäin aktiivista, mutta komission
selvä sitoutuminen lisäisi todennäköisesti muiden jäsenvaltioiden tai rahoittajien
osallistumista.
Yhteisön puolestaan olisi toimittava niin, että kaikissa sen rahoittamissa
kehitystoimissa otetaan mahdollisimman hyvin huomioon sukupuolikysymykset
toimien kannattavuuden ja laadun varmistamiseksi.
9.3 Toimenpiteiden seuranta ja arviointi
Seurannan ja arvioinnin mittarit tarkennetaan ja niitä käytetään kunkin toimen
yhteydessä.
Neuvoston päätöslauselman (20.12.1995) mukaisesti saadut tulokset arvioidaan ja
esitellään kahden vuoden välein neuvostolle (ensimmäinen esittely vuoden 1997
marraskuussa).
Vuonna 1996 tehtiin selvitys mittareiden vahvistamiseksi neuvoston päätöslauselman
täytäntöönpanon seuraamista varten. Nämä mittarit koskevat erityisesti: 1) päättäjien
koulutuksen vaikutuksia (komissio ja paikalliset), 2) sukupuolikohtaisen erittelyn
ottamista mukaan hankkeen eri vaiheisiin, 3) sukupuolikohtaisen lähestymistavan
huomioon ottavien hankkeiden ja ohjelmien lisäystä.
Selvityksessä       yksilöitiin    viisi    tärkeintä       kohdetta      päätöslauselman
täytäntöönpanemisessa:
- päättäjien ja suunnittelijoiden koulutus sukupuolikohtaiseen               erittelyyn ja
    sukupuolikysymysten sisällyttämiseen suunnitteluun;
                                                13
 ---pagebreak---      - välineiden ja menettelyjen kehittäminen sukupuolten mukaan eritellyn
         lähestymistavan ottamiseksi yleisesti käyttöön makrotasolla ja alakohtaisesti;
     -   sukupuolten mukaan eritellyn lähestymistavan yleisen käyttöönoton seuranta eri
         maita koskevien strategioiden suunnittelussa ja toteuttamisessa;
     - yksiköiden laajempi osallistuminen sukupuolten mukaan eritellyn lähestymistavan
         yleisen käyttöönoton edistämisessä ja seurannassapa
     - parempi yhteensovittaminen jäsenvaltioiden kanssa eräissä pilottimaissa.
     Budjettikohtaa koskeva tärkeysjärjestys vastaa näitä ohjeita.
     9.4 Johdonmukaisuus rahoitusohjelmien kanssa
     - Sisältyykö kyseessä oleva toiminta pääosaston tulevien vuosien rahoitusohjelmaan?
     kyllä
     - Mihin pääosaston rahoitusohjelmassa määriteltyyn yleiseen tavoitteeseen ehdotetun
     toiminnan tavoite kuuluu?
     Ehdotetut toimenpiteet kuuluvat inhimillisen ja sosiaalisen kehityksen sekä kestävän
     kehityksen yleisiin tavoitteisiin (Euroopan unionista tehdyn sopimuksen 130 u
     artikla).
10    HALLINTOMENOT
     Tarvittavien hallinnollisten voimavarojen tosiasiallinen käyttöönotto riippuu varojen
     kohdentamista koskevasta komission vuotuisesta päätöksestä, jota tehtäessä otetaan
     huomioon budjettivallan käyttäjän hyväksymä ylimääräinen henkilöstö ja ylimääräiset
     varat.
      10.1 Vaikutus henkilöstön määrään
     Kokeilutoimintana pääosastojen IB ja VIII henkilöstön jo toteuttamat toimet
Toimen tyyppi           Toiminnan hallintoon josta                               Kesto
                        osoitettu henkilöstö
                        Vakinaiset    Määrä-    PO:n         tai lisähenkilöstön
                        virat         aikaiset  yksikön          käyttö
                                      virat      nykyisen
                                                 henkilöstön
                                                käyttö
Vakinaisia tai    A                   2          2
määräaikaisia     B      1                       1
virkamiehiä       C     0,75                    0,75
                                                 1
Muuta henkilöstöä
Yhteensä                 1,75         2         3,75
                                                   4*
 ---pagebreak---          10.2 Ylimääräisen henkilöstön rahoituksellinen kokonaisvaikutus
                                      Määrät                     Laskentatapa
Virkamiehiä
Määräaikaista        henkilöstöä
Muuta                   (Ilmoitettava
budjettikohta)
                       Yhteensä
        Tiedoksi: Alustava arvio nykyisen henkilöstön kustannuksista on 397 500 ecua/vuosi (3,75
        virkamiestä, joiden keskimääräiset kustannukset arviolta 106 000 ecua/virkamies/vuosi) . Virat
        A1,A2, A4jaA5.
         10.3 Muiden toimintakulujen lisäys toimenpiteen vuoksi
        Tarvittavat varat saadaan ohjaamalla olemassaolevat varat uudestaan.
Budjettikohta                         Määrät                     Laskentatapa
(N:ojanimi)
                       Yhteensä
        Tiedoksi: Alustava arvio budjettikohdasta A-2510 rahoitettavista kokouksista
        syntyvistä kuluista on noin 31 275 ecua.
        (Laskentatapa: keskimääräiset kustannukset 695 ecua/jäsenvaltion edustaja/kokous x
         15 edustajaa x 3 kokousta/vuosi.)
                                                        A3
 ---pagebreak---                                                               ISSN 1024-4492
                                                    KOM(97) 265 lopullinen
                                                ASIAKIRJAT
 FI                                                         05 11 06      04
                                        Luettelonumero : CB-CO-97-252-FI-C
                                                         ISBN 92-78-20664-4
Euroopan yhteisöjen virallisten julkaisujen toimisto
L-2985 Luxemburg
                                                  Zo